Beriz Belkić
Beriz Belkić (8. septembar 1946 – 16. august 2023) bio je bosanskohercegovački političar, bivši član Predsjedništva Bosne i Hercegovine. Diplomirao 1989. na Ekonomskom fakultetu. Priključio se Stranci za BiH 1996. godine, četiri godine poslije postao je potpredsjednik, a od 2012. je bio predsjednik Političkog savjeta. Tokom svoje karijere bio na rukovodećim pozicijama u Domu mladih Skenderija i Saobraćajnom školskom centru. Bio je angažovan kao sekretar u SUP-u Ilidža, i načelnik jednog od odjeljenja. Belkić je od 1996. bio ministar rada, socijalne politike, raseljenih lica i izbjeglica, a potom od 1998. i premijer Vlade Kantona Sarajevo. Osam mjeseci tokom 2002. godine bio je i član Predsjedništva BiH. Na općim izborima 2000. godine izabran je za poslanika u Predstavničkom domu Parlamentarne skupštine BiH, a svoj mandat u ovom tijelu nastavlja i nakon izbora 2006. i 2010. godine. Živio je u Sarajevu sa suprugom Azrom, s kojom je imao sina Admira. Preminuo je 16. augusta 2023. nakon što je nekoliko dana ranije navodno doživio moždani udar.